రాందాస్ సోరెన్

రాందాస్ సోరెన్ (1 జనవరి 1963 - 15 ఆగస్టు 2025) జార్ఖండ్ రాష్ట్రానికి చెందిన రాజకీయ నాయకుడు. ఆయన మూడుసార్లు జార్ఖండ్ శాసనసభకు ఎమ్మెల్యేగా ఎన్నికై 2024 డిసెంబర్ 5 నుండి 2025 ఆగస్టు 15 వరకు హేమంత్ సోరెన్ మంత్రివర్గంలో విద్యా, అక్షరాస్యత శాఖ మంత్రిగా పని చేశాడు.
జననం
రాందాస్ సోరెన్ 1963 జనవరి 1న తూర్పు సింగ్‌భూమ్ జిల్లాలోని ఘోరబంధ గ్రామంలో జన్మించాడు.

రాజకీయ జీవితం
రాందాస్ సోరెన్ ఘోరబంద పంచాయతీ గ్రామ ప్రధాన్‌గా తన రాజకీయ జీవితాన్ని ప్రారంభించాడు. ఆయన ఆ తరువాత పార్టీలో వివిధ హోదాల్లో పని చేసి 2009, 2019, 2024 జార్ఖండ్ శాసనసభ ఎన్నికలలో మూడు సార్లు ఎమ్మెల్యేగా ఎన్నికై హేమంత్ సోరెన్ మూడో మంత్రివర్గంలో 2024 ఆగస్టు 30 నుండి 2024 నవంబరు 28 వరకు జలవనరుల, ఉన్నత విద్యా & సాంకేతిక విద్యా శాఖ మంత్రిగా, ఆ తరువాత 2024 డిసెంబర్ 5 నుండి 2025 ఆగస్టు 15 వరకు హేమంత్ సోరెన్ మంత్రివర్గంలో విద్యా, అక్షరాస్యత శాఖ మంత్రిగా పని చేశాడు.
మరణం
రాందాస్ సోరెన్ 2025 ఆగస్టు 2న తన నివాసంలోని బాత్రూంలో పడిపోవడంతో ప్రాధమిక చికిత్స అనంతరం జంషెడ్‌పూర్ నుండి ఢిల్లీలోని ఒక ప్రైవేట్ ఆసుపత్రిలో చేర్పించారు. ఆయన ఆసుపత్రిలో చికిత్స పొందుతూ  62 ఏళ్ల వయసులో ఆగస్టు 15న మరణించాడు.
మూలాలు 	   

వర్గం:జార్ఖండ్ వ్యక్తులు
వర్గం:1963 జననాలు
వర్గం:2025 మరణాలు
వర్గం:జార్ఖండ్ రాజకీయ నాయకులు 
వర్గం:జార్ఖండ్ నుండి ఎన్నికైన శాసన సభ్యులు
వర్గం:జార్ఖండ్ ముక్తి మోర్చా రాజకీయ నాయకులు